เรื่องร้องเรียน (ความปลอดภัย,ถนน) วันที่ 2022-08-21 14:41:01 — แขวงอนุสาวรีย์ เขตบางเขน กรุงเทพมหานคร
ที่ซอยรามอินทรา 8 เส้นหลัก ซึ่งขึ้นกับเขตบางเขน แต่เดิมถนนในซอยนี้มีคันชะลอ แต่การประปามาวางท่อใหม่ ขุดถนนและรื้อคันชะลอออก หลังจากเสร็จเรียบร้อย ไม่มีการติดตั้งคันชะลอตามเดิม สอบถามทางช่างผู้รับเหมา ช่างแจ้งว่าให้แจ้งทางเขต ดิฉันได้ไปเขียนคำร้องที่เขตบางเขนครั้งแรกประมาณวันที่ 8 หรือ 9 พฤศจิกายน 2564 (ไม่ได้ถ่ายรูปคำร้องไว้ครั้งนั้น) ไม่มีความคืบหน้าใดๆ จนเมื่อเดือนมีนาคม 2565 จึงได้โทรติดตามไปทางฝ่ายโยธา ทางเจ้าหน้าที่ได้แจ้งให้มาเขียนคำร้องใหม่ โดยไม่ได้แจ้งเหตุผลใดๆ เกี่ยวกับคำร้องแรก ดิฉันได้ไปเขียนคำร้องครั้งที่ 2 เมื่อวันที่ 14 มีนาคม 2565 ประมาณเดือน พค. 2565 ดิฉันจึงได้โทรไปติดตามอีกครั้งที่ฝ่ายโยธา โดยอธิบายให้เจ้าหน้าที่ได้เข้าใจว่า แต่เดิมซอยนี้มีคันชะลออยู่แล้วแต่โดนรื้อออกไป เจ้าหน้าที่ที่รับเรื่องแจ้งว่าจะเขียนเพิ่มเติมให้เจ้าหน้าที่ที่ดูแลโดยตรงได้ทราบ อย่างไรก็ตาม จนปัจจุบันก็ยังไม่มีความคืบหน้าแต่อย่างใด ในซอยนี้สองข้างทางเป็นบ้านเรือน มีผู้คนเดิน ขี่จักรยาน แต่รถยนต์และรถจักรยานยนต์ที่สัญจรใช้ความเร็วสูง ซึ่งไม่ปลอดภัยต่อผู้คนและบ้านเรือน จึงอยากขอความกรุณาช่วยติดตามให้ได้คันชะลอกลับคืนมาค่ะ ขอบคุณค่ะ